CELEX: 62018TA0151
Language: mt
Date: 2020-10-28 00:00:00
Title: Kawża T-151/18: Sentenza tal-Qorti Ġenerali tat-28 ta’ Ottubru 2020 – Ben Ali vs Il-Kunsill (“Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fit-Tuneżija – Miżuri meħuda kontra persuni responsabbli għal miżapproprjazzjoni ta’ fondi pubbliċi u kontra persuni u entitajiet assoċjati – Lista ta’ persuni, entitajiet u korpi li għalihom japplika l-iffriżar ta’ fondi – Żamma ta’ isem ir-rikorrent fil-lista – Drittijiet tad-difiża – Dritt għal protezzjoni ġudizzjarja effettiva – Terminu raġonevoli għall-għoti ta’ deċiżjoni – Bażi fattwali suffiċjenti – Termini għall-preżentata ta’ rikors – Għajnuna legali – Effett sospensiv – Ammissibbiltà – Kundizzjonijiet”)

21.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 443/19
            
         
      Sentenza tal-Qorti Ġenerali tat-28 ta’ Ottubru 2020 – Ben Ali vs Il-Kunsill
      (Kawża T-151/18) (1)
      
      (“Politika estera u ta’ sigurtà komuni - Miżuri restrittivi meħuda fid-dawl tas-sitwazzjoni fit-Tuneżija - Miżuri meħuda kontra persuni responsabbli għal miżapproprjazzjoni ta’ fondi pubbliċi u kontra persuni u entitajiet assoċjati - Lista ta’ persuni, entitajiet u korpi li għalihom japplika l-iffriżar ta’ fondi - Żamma ta’ isem ir-rikorrent fil-lista - Drittijiet tad-difiża - Dritt għal protezzjoni ġudizzjarja effettiva - Terminu raġonevoli għall-għoti ta’ deċiżjoni - Bażi fattwali suffiċjenti - Termini għall-preżentata ta’ rikors - Għajnuna legali - Effett sospensiv - Ammissibbiltà - Kundizzjonijiet”)
      (2020/C 443/22)
      Lingwa tal-kawża: il-Franċiż
      
         Partijiet
      
      
         Rikorrent: Slim Ben Tijani Ben Haj Hamda Ben Ali (Verneuil-l’Étang, Franza) (rappreżentant: K. Lara, avukat)
      
         Konvenut: Il-Kunsill tal-Unjoni Ewropea (rappreżentanti: S. Lejeune, A. Jaume u V. Piessevaux, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kunsill (PESK) 2018/141 tad-29 ta’ Jannar 2018 li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija (ĠU 2018, L 25, p. 38), tad-Deċiżjoni tal-Kunsill (PESK) 2019/135 tat-28 ta’ Jannar 2019 li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija (ĠU 2019, L 25, p. 23), u tad-Deċiżjoni tal-Kunsill (PESK) 2020/117 tas-27 ta’ Jannar 2020 li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija (ĠU 2017, L 22, p. 31), sa fejn dawn l-atti jikkonċernaw lir-rikorrent.
      
         Dispożittiv
      
      
                  1)
               
               
                  Id-Deċiżjoni tal-Kunsill (PESC) 2018/141 tad-29 ta’ Jannar 2018 li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija u d-Deċiżjoni tal-Kunsill (PESK) 2019/135 tat-28 ta’ Jannar 2019 li temenda d-Deċiżjoni 2011/72/PESK dwar miżuri restrittivi diretti kontra ċerti persuni u entitajiet fid-dawl tas-sitwazzjoni fit-Tuneżija, huma annullati sa fejn dawn jikkonċernaw lil Slim Ben Tijani Ben Haj Hamda Ben Ali.
               
            
                  2)
               
               
                  Ir-rikors huwa miċħud għall-bqija.
               
            
                  3)
               
               
                  Il-Kunsill tal-Unjoni Ewropea huwa kkundannat ibati, minbarra l-ispejjeż rispettivi tiegħu, l-ispejjeż sostnuti minn S. Ben Ali.
               
            
         (1)  ĠU C 263, 5.8.2019.